ڕۆژی جیھانی دڵخۆشی

ڕۆژی جیھانی دڵخۆشی (یان بەختەوەری) لە ٢٠ی ئازاردا لە سەرانسەری جیھان بەڕێوەدەچێت. لەلایەن کۆڕی گشتی نەتەوە یەکگرتووەکانەوە لە ٢٨ی حوزەیرانی ٢٠١٢ دامەزراوە.

ڕۆژی جیھانی بەختەوەری نیازییەتی بۆ ئەوەی وا لە خەڵک بکات درک بە گرنگی بەختەوەری بکەن لە ژیانیاندا.

لە ساڵی ٢٠١٥دا نەتەوە یەکگرتووەکان ١٧ ئامانجی گەشەپێدانی بەردەوامی وەشاند بۆ زیاتر بەختەوەرکردنی ژیانی خەڵک. ئامانجە سەرەکییەکانی گەشەپێدانەکەی بریتیبوون لە بنبڕکردنی ھەژاری، کەمکردنەوەی نایەکسانی و پاراستنی ھەسارەکەمان.

نەتەوە یەکگرتووەکان بانگھێشتی خەڵک دەکات لە ھەموو تەمەنەکانەوە بۆ ئەوەی ھاوبەشیان بکەن لە ئاھەنگ گێڕانی ئەو ڕۆژەدا.

بڕیارنامەی ئەنجومەن A/RES/66/281 لە بەشێکی پەیوەندیداردا دەڵێت:

 مێژوو 
وێنۆک|240x240پیکسڵ| جەیم ئیلیان باسی ئابووری بەختەوەری دەکات
پێش ئەوەی ڕۆژی جیھانی دڵخۆشی دابمەزرێت، جەیم ئیلیان لەگەڵ لویس گالاردۆی سەرۆکی ڕێکخراوی بەختەوەری جیھانی، پێکەوە «ھەپیتاڵیزم»یان دامەزراند. ئیلیان کەمپەینێکی لە نەتەوە یەکگرتووەکان بەڕێوەبرد لە ٢٠٠٦ تا ٢٠١٢ بۆ پاڵپشتی و پێشکەوتنی بەختەوەری و خۆشگوزەرانی و دیموکراسی.

لە ساڵی ٢٠١١ جەیم ئیلیان بیرۆکەی ڕۆژی نێودەوڵەتی بەختەوەری بردە کۆڕی گشتی نەتەوە یەکگرتووەکان. ئەو داوای کرد لە کۆڕی گشتی نەتەوە یەکگرتووەکان کە پاڵپشتی ئابووری بەختەوەر بکەن لە سەرانسەری جیھاندا بە پێشخستنی گەشەی ئابووری ھەموو وڵاتان پێکەوە. لە ١٩ ی تەممووزی ٢٠١١، کۆڕی گشتی جاڕنامەی ٦٥\٣٠٩ی تێپەڕاند. .

 ئاھەنگ گێڕان 
لە ڕۆژی جیھانی بەختەوەریدا، کۆڕی گشتی نەتەوە یەکگرتووەکان داوا لە خەڵک دەکات بۆ بەرەوپێشچوونی زیاتری بەردەوام و کردنی ئەو شتە بچووکانەی کە ھێشتا ژیانیان باشتر دەکات.

بەشکردنی دڵخۆشی لەگەڵ خێزان و ھاوڕێیان دا لە ڕۆژی جیھانی دڵخۆشیدا. تەرخانکردنی کات بۆ سەرنجدان و پێزانینی ئەو شتانەی کە تاک پێویستە سوپاسگوزاربێت بۆ ھەبوونیان. تەنانەت شتانی بچووک، ڕەنگە وا لە خەڵک بکەن زیاتر ھەست بە بەختەوەری بکەن لە ژیاندا. ڕەچاوی ئەمانە بکە وەک خویێکی ڕۆژانە، وەک بەسەر بردنی کات لەگەڵ خۆشەویستان، چاککردنەوەی ھەر پەیوەندیێک کە لەوانەیە خراپ بووبێت چونکە پەیوەندی باش لەگەڵ دەوروبەر گرنگە بۆ بەختەوەر بوون. لەوانەیە تۆ بتوانی بەخشینێک ئەنجامبدەی یان بەشداری بکەی لە کارێکی خێرخوازی کە پاڵپشتی کاری چاکە دەکات. ھەروەھا تۆڕی کۆمەڵایەتی ئامڕازێکی بەھێزە لەم ڕۆژەدا چونکە یارمەتیمان دەدا لە دەستبەجێ ھاوبەشیکردن و بڵاوکردنەوەی چالاکییەکانمان، ھاوتا لەگەڵ ئەو خۆشییەی کە دەیگوازنەوە لە سەرانسەری جیھان.

 بانگکردنی فەرمی 
لە ٢٢ی کانونی دووەمی ٢٠١٣، سکرتێری گشتی ئەوکاتەی نەتەوە یەکگرتووەکان بان کی مون لە وتارێکدا بۆ کۆڕی گشتی نەتەوە یەکگرتووەکان ڕای گەیاند و جەختی کردەوە لەوەی خەڵک پێویستە پێکەوە ڕووبەڕووی ئەو کێشانە ببنەوە کە ھەمانە، و ھەوڵبدەین ئەو ئامانجە بەدیبھێنین کە بگەین بە کۆمەڵگەیەکی بەختەوەر.

 زانیاری فەرمی لە ڕۆژی بەختەوەرییەوە 
 دە ھەنگاو بۆ گەیشتن بە ئامانجی بەختەوەری جیھانی لە ساڵی ٢٠٢١: 
 ئەو کارانە بکە کە دڵخۆشت دەکەن
 بە ھەمووانی ڕابگەیەنە
 بەشداری و ئاھەنگگێڕان لە پێشبڕکێی بەختەوەری جیھانی
 بەختەوەری ببەخشە و بڵاوی بکەرەوە بۆ کەسانی تر
 ئاھەنگ گێڕان
 ئەو شتانەی دڵخۆشت دەکەن لە تۆڕی کۆمەڵایەتی بڵاوی بکەوە # پەرەپێدانی بڕیارنامەکە
 ئێمە ئامانجەکانی نەتەوە یەکگرتووەکان بۆ گەشەپێدانی بەردەوام پێشدەخەین
 چێژ لە سروشت وەربگرە
 بەرجەستەکردنی ھاپیتالیزم

 حەوت ئەرکی سەرەکی لە ساڵی ٢٠٢١: 
 بەختەوەری وەک ماف و ئامانجێکی بنەڕەتی مرۆڤ بۆ ھەمووان
 بەختەوەری وەک ئاواتێکی گشتگیر لە ژیانی ھەموواندا
 بەختەوەری وەک شێوازێکی ژیان، بوون، و خزمەتکردنی کۆمەڵەکان و کۆمەڵگە
 بەختەوەری وەک ئەستێرەیەکی باکوور بۆ تاک و کۆمەڵەکان و حکوومەت و کۆمەڵگە.
 ڕێگای بەختەوەری بەرەو گەیشتن بە ئامانجەکانی گەشەپێدانی بەردەوام
 بەختەوەری وەک "مۆدێلێکی نوێ' بۆ گەشەسەندنی مرۆڤ
 ئاھەنگ گێڕانی جیھانی بۆ ڕۆژی جیھانی بەختەوەری کە دیموکراسی، ھەمەچەشن، ڕێکخراو و گشتگیرە

 سەرچاوەکان 

 بەستەرە دەرەکییەکان 


پۆل:ڕۆژەکانی نەتەوە یەکگرتووەکان
پۆل:ژیان
پۆل:تەندروستیی دەروونی